ଇଲାସେଷ୍ଟ୍ରାଣ୍ଟ

ଇଲାସେଷ୍ଟ୍ରାଣ୍ଟ (ଇଂରାଜୀ ଭାଷାରେ  Elacestrant), ଓରସେର୍ଡୁ ଏହାର ଏକ ବିକ୍ରୟ ନାମ, ହେଉଛି ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ଇଆର-ଯୁକ୍ତାତ୍ମକ, ଏଚଇଆର୨- ବିଯୁକ୍ତାତ୍ମକ ଓ ଇଏସଆର୧- ପରିବର୍ତ୍ତିତ ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯାହା ଅନ୍ୟ ଚିକିତ୍ସାରେ ବିଫଳ ହୁଏ । ଋତୁବନ୍ଦ ପରେ କିମ୍ବା ପୁରୁଷମାନଙ୍କଠାରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି-ମାଂସପେଶୀ ଯନ୍ତ୍ରଣା, ଅଇ, ରକ୍ତ କୋଲେଷ୍ଟେରୋଲ ବୃଦ୍ଧି, ଯକୃତ ଏନଜାଇମ୍ ବୃଦ୍ଧି, ରକ୍ତର ଟ୍ରାଇଗ୍ଲିସେରାଇଡ୍ ବୃଦ୍ଧି, ଥକ୍କାପଣ, ହେମୋଗ୍ଲୋବିନ୍ ହ୍ରାସ, ସୋଡିଅମ୍ ହ୍ରାସ, ବୃକ୍‌କ ସମସ୍ୟା, ତରଳ ଝାଡ଼ା, ମୁଣ୍ଡବିନ୍ଧା, କୋଷ୍ଠକାଠିନ୍ୟ, ପେଟ ଯନ୍ତ୍ରଣା, ଗରମ ଫ୍ଲାସ୍ ଏବଂ ପେଟ ଖରାପ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ସିଯାଇପି୩ଏ୪କୁ ପ୍ରଭାବିତ କରୁଥିବା ଔଷଧ ସହିତ ପ୍ରତିକ୍ରିୟା କରିପାରେ । ଇଷ୍ଟ୍ରୋଜେନ୍ସର କାର୍ଯ୍ୟକୁ ଅବରୋଧ କରି ଏହା କାମ କରେ ।

୨୦୨୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଲାସେଷ୍ଟ୍ରାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ଚିକିତ୍ସାରେ ମାସକୁ ପ୍ରାୟ ୨୨,୫୦୦ ଡଲାର ଖର୍ଚ୍ଚ ହୁଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki